તેરમી ગુજરાત વિધાનસભાના સત્રમાં રાજ્યના શ્રમ-રોજગાર મંત્રી દ્વારા રજૂ કરવામાં આવેલા આંકડા આ બાબતની સાક્ષી પૂરે છે. આંકડા મુજબ ૨૦૦૩માં યોજાયેલી વાઇબ્રન્ટ ગુજરાત સમિટમાં સમજૂતી કરાર કરનાર ઉદ્યોગો પૈકી ઉત્પાદનમાં ગયેલા ઉદ્યોગોએ ૧૦૬૧૮૯ રોજગારી પૂરી પાડી છે. તે જ પ્રમાણે ૨૦૦૫, ૨૦૦૭, ૨૦૦૯, ૨૦૧૧ અને ૨૦૧૩માં થયેલા સમજૂતી કરારમાંથી ઉત્પાદનમાં ગયેલાં ઉદ્યોગગૃહોએ અનુક્રમે ૧૪૬૬૭૩, ૨૨૧૨૩૩, ૨૦૦૨૨૦, ૨૫૭૪૨૬ અને ૯૦૩૧૬ લોકોને રોજગારી પૂરી પાડી છે. આમ, ૨૦૦૩થી ૨૦૧૩ સુધી યોજાયેલી ૬ સમિટને લીધે કુલ ૧૦૨૨૦૫૭ લોકોને રોજગારી મળી શકી છે.